18/08/2016 | Administración LocalMunicipal
Culleredo
Economía, Facenda e Réxime Interior
Modificacións nos prezos públicos: por ensinanzas e actividades educativas, culturais, deportivas e xuvenís e pola participación en actividades socioeducativas

A Xunta de Goberno Local, na súa sesión ordinaria celebrada o doce de agosto de dous mil dezaseis aprobou as seguintes modificacións no prezo público por ensinanzas e actividades educativas, culturais, deportivas e xuvenís e no prezo público pola participación en actividades socioeducativas, e de fomento da igualdade de xénero, dos hábitos de vida saudables o do consumo responsable, que comenzarán a aplicarse unha vez que se publique o presente acordo no taboleiro de anuncios do concello e no Boletín Oficial da Provincia, permanecendo en vigor ata a súa modificación ou derrogación expresa. PRIMEIRO.- Modificar o acordo de establecemento do Prezo Público por ensinanzas e actividades educativas, culturais, deportivas e xuvenís.1. Modificación do Artigo 3, Importe: - Ensinanzas culturais. Modificación do seguinte prezo da matrícula, permanecendo o resto invariábel.  Matrícula para persoas empadroadas: 25 € / trimestre - Ensinanzas deportivas. Modificación do seguinte prezo da matrícula, permanecendo o resto invariábel.  Matrícula para persoas empadroadas: 25 € / trimestre 2. Modificación do Artigo 4, Bonificacións: modifícanse as bonificacións das ensinanzas culturais e deportivas, que pasarán a ter a seguinte redacción: ENSINANZAS CULTURAIS E DEPORTIVAS 1. Bonificacións por idade: Aplicarase unha bonificación do 10% na primeira actividade a:  Menores de 18 anos acreditados con DNI ou libro de familia.  Maiores de 65 anos acreditados con DNI 2. Bonificacións por situación persoal: Se lle aplicarán as seguintes bonificacións quen no momento da inscrición posúa e amose o orixinal dos seguintes documentos acreditativos actualizados: Bonificación especial para persoas con informe dos servizos sociais municipais, previa solicitude de cita coa traballadora social para valoración da situación socioeconómica no centro municipal de servizos sociais que lle corresponda polo seu domicilio. A porcentaxe de bonificación, que poderá acadar ata o 100%, establecerase mediante informe social dos/as técnicos/as da unidade de Traballo Social do servizo de Benestar Social no que se valoren as circunstancias persoais ou sociofamiliares das persoas solicitantes de inscrición. Esta tarifa será de aplicación a unha actividade. Serán así consideradas aquelas que se sinalen en cada nova convocatoria pública e serán así determinadas en función dos obxectivos socioeducativos ou de promoción da saúde perseguidos a través delas. - No suposto que un participante estea en varios supostos de bonificación, será de aplicación un so desconto de tarifa, o mais beneficioso para o participante na actividade. - As bonificacións aquí reguladas non serán de aplicación ás persoas non empadroadas en Culleredo, agás a derivada da situación de voluntariado en activo na Oficina municipal de Voluntariado de Culleredo, que si lles será de aplicación.3. Modificación do Artigo 5, nacemento da obriga. Modificase o seguinte apartado: ENSINANZAS CULTURAIS E DEPORTIVAS O nacemento da obriga prodúcese o primeiro día do trimestre con independencia do día en que se inicie a participación na actividade. Só no caso en que, por causas imputábeis ao propio concello, non se desenvolvera a actividade procedería a liquidación da parte proporcional que corresponda aos períodos impartidos de actividade.4. Modificación do Artigo 6. Xestión. Modifícase o apartado referido ás actividades culturais e actividades deportivas, que pasará a ter a seguinte redacción: ACTIVIDADES CULTURAIS E DEPORTIVAS  O pagamento da actividade realizarase ao comezo de cada trimestre en que se desenvolva a actividade. Á única forma de pago admitida é a domiciliación bancaria, polo que no momento da matricula na actividade deberá presentar a correspondente orde de domiciliación, no modelo que se facilitará polo Concello. De xeito excepcional, se a inscrición se producira para a cobertura de prazas unha vez finalizado o período de inscrición inicial, ou noutros casos xustificados, poderá admitirse o pagamento mediante ingreso bancario, mediante a presentación da correspondente autoliquidación.  A devolución dunha soa cota determinará a interrupción na participación na actividade correspondente en períodos sucesivos da mesma actividade si é o caso.  Para darse de baixa nunha actividade, é obrigatorio presentar no Rexistro Municipal un impreso de baixa no modelo establecido, sendo o prazo límite o último día de cada trimestre.  Aquelas persoas usuarias que causen baixa voluntaria e teñan pendente algunha cota non poderán ser dadas de alta de novo nas actividades sen saldar previamente a débeda. SEGUNDO.- Modificar o acordo de establecemento do Prezo Público pola participación en actividades socioeducativas, e de fomento da igualdade de xénero, dos hábitos de vida saudables o do consumo responsable convocadas pola área de benestar social.1. Modificación do Artigo 3, Importe: - Prezos de inscrición de carácter xeral para actividades modulares: Modificación do seguinte prezo, permanecendo o resto invariábel. * O prezo por actividades de duración trimestral será de 25 euros ao trimestre 2. Modificación do Artigo 4, bonificacións: modifícanse as bonificacións das actividades trimestrais, que pasarán a ter a seguinte redacción: ACTIVIDADES TRIMESTRAIS 1. Bonificacións por idade: Aplicarase unha bonificación do 10% na primeira actividade a:  Menores de 18 anos acreditados con DNI ou libro de familia.  Maiores de 65 anos acreditados con DNI 2. Bonificacións por situación persoal: Se lle aplicarán as seguintes bonificacións quen no momento da inscrición posúa e amose o orixinal dos seguintes documentos acreditativos actualizados: 3. Tarifa social: Bonificación especial para persoas con informe dos servizos sociais municipais, previa solicitude de cita coa traballadora social para valoración da situación socioeconómica no centro municipal de servizos sociais que lle corresponda polo seu domicilio. A porcentaxe de bonificación, que poderá acadar ata o 100%, establecerase mediante informe social dos/as técnicos/as da unidade de Traballo Social do servizo de Benestar Social no que se valoren as circunstancias persoais ou sociofamiliares das persoas solicitantes de inscrición. Esta tarifa será de aplicación a unha actividade.4. Actividades de balde: Serán así consideradas aquelas que se sinalen en cada nova convocatoria pública e serán así determinadas en función dos obxectivos socioeducativos ou de promoción da saúde perseguidos a través delas. - No suposto que un participante estea en varios supostos de bonificación, será de aplicación un so desconto de tarifa, o mais beneficioso para o participante na actividade. - As bonificacións aquí reguladas non serán de aplicación ás persoas non empadroadas en Culleredo, agás a derivada da situación de voluntariado en activo na Oficina municipal de Voluntariado de Culleredo, que si lles será de aplicación.3. Modificación do Artigo 5. Nacemento da obriga. Que pasa a ter a seguinte redacción: ACTIVIDADES TRIMESTRAIS: O nacemento da obriga prodúcese o primeiro día do trimestre con independencia do día en que se inicie a participación na actividade. Só no caso en que, por causas imputábeis ao propio concello, non se desenvolvera a actividade procedería a liquidación da parte proporcional que corresponda aos períodos impartidos de actividade.4. Modificación do Artigo 6. Xestión. Que pasa a ter a seguinte redacción: ACTIVIDADES TRIMESTRAIS:  O pagamento da actividade realizarase ao comezo de cada trimestre en que se desenvolva a actividade. Á única forma de pago admitida é a domiciliación bancaria, polo que no momento da matricula na actividade deberá presentar a correspondente orde de domiciliación, no modelo que se facilitará polo Concello. De xeito excepcional, se a inscrición se producira para a cobertura de prazas unha vez finalizado o período de inscrición inicial, ou noutros casos xustificados, poderá admitirse o pagamento mediante ingreso bancario, mediante a presentación da correspondente autoliquidación.  A devolución dunha soa cota determinará a interrupción na participación na actividade correspondente en períodos sucesivos da mesma actividade si é o caso.  Para darse de baixa nunha actividade, é obrigatorio presentar no Rexistro Municipal un impreso de baixa no modelo establecido, sendo o prazo límite o último día de cada trimestre.  Aquelas persoas usuarias que causen baixa voluntaria e teñan pendente algunha cota non poderán ser dadas de alta de novo nas actividades sen saldar previamente a débeda. Culleredo, 12 de agosto de 2016 O Alcalde Julio Sacristán de Diego